Slant

Bhí Slant ina iris ficsean eolaíochta Éireannach arna fhoilsiú i mBéal Feirste idir 1948 agus 1953 ag Walt Willis [en] i gcomhar le James White [en], a bhí ról an stiúrthóra ealaíne aige; dar leis an gcriticeoir agus staraí David Langford bhí sé ar na hirisí deonacha is mó clú den seánra é, agus luann Edward James gurbh é ceann de na cinn is fearr dá leithéid é mar gheall ar a phrós agus a rannpháirtithe. Ba é an chéad iris de chuid Willis é, agus tar éis a dhúnta, chuaigh sé i gcomhpháirtíocht le Chuck Harris agus bhunaíodar Hyphen.

 Polasaí eagarthóireachta 
Bhí an iris uathúil sa mhéid is gur clódh de láimh í agus go raibh aistí inti le scríbhneoirí amaitéaracha, chomh maith le hábhar a bhí cruthaithe ag na heagarthóirí agus scríbhneoirí eile den chuid is mó, lena n-áirítear Clive Jackson a thosaigh The Swordsmen of Varnis anseo agus James White a d’fhoilsigh a chéad scríbhinní i Slant.

Fuair an foilseachán dhá ainmniúchán le haghaidh Ghradam Hugo Reitreo i 2001 agus 2004, idir na blianta 1951 agus 1954, agus sa bhliain dheireanach sin bhuaigh sé an gradam.

 Rannpháirtithe 
Foilsíodh an chéad eagrán i mí na Samhna 1948, bhí 12 leathanach ann agus ba é 6.5" x 8" a leagan amach; bhí ailt ann le James White agus le Walter A. Willis, agus ba é Spaceship, Book & Planet teideal an chlúdaigh le White féin. Faoin dara heagrán de 1949, bhí téacsanna le húdair eile le feiceáil—chomh maith le White agus Willis—: Clive Jackson le The Still Small Voice agus Cedric Walker le Cat Song agus All Dogs Are Equal.

Ina theannta sin, i measc na rannpháirtithe eile bhí ER James, HT McAdams, Peter Phillips, FG Rayer, Peter Ridley, Eric Frank Russel, Bob Shaw [en], Shapiro Shaw, Vince Shaw, DR Smith, Evelyn Smythe, William F. Temple, EC Tubb, agus Bill Venable.

 Tagairtí 

 Naisc sheachtracha 
 Alt faoi Slant ar ZineWiki (i mBéarla)

Catagóir:Irisí ficsean eolaíochta
Catagóir:Ficsean eolaíochta Éireannach
Catagóir:Ficsean eolaíochta
Catagóir:Irisí liteartha
Catagóir:Irisí Éireannacha
Catagóir:Gearrscéalta
Catagóir:Bunaithe sa bhliain 1948
Catagóir:Bunaithe sna 1940í